תאריך: ‏04/12/2017

# לכבוד

# המציעים פוטנציאליים

א.ג.נ,

## הנדון: מכרז פומבי עם בחינה דו-שלבית מספר 4/2017, למתן שירותי יעוץ לקידום שיווק יחסי ציבור עבור רשות החדשנות -

## מענה לשאלות הבהרה

1. להלן תמצית השאלות שהופנו לרשות הלאומית לחדשנות טכנולוגית (להלן: "**הרשות**"( בקשר עם המכרז שבנדון, בצירוף התייחסות הרשות לשאלות:

| **מספר סידורי** | **הסעיף הרלוונטי במסמכי המכרז / בהסכם / בנספח** | **השאלה** | **תשובה** |
| --- | --- | --- | --- |
| **מסמכי המכרז** | | | |
|  | 14.3.2 | א. מה הכוונה בהוראה: חלק מלקוחות אלה יכולים להיות הלקוחות אשר צוינו לצורך בדיקת האיכות הראשונית"?  ב. אנא הבהירו איפה ניתן למצוא את הסעיף המתקשר מספר: 14.211.4 | א. הכוונה היא שניתן לפרט, במסגרת רשימת הממליצים, גם ממליצים מטעם לקוחות אשר פורטו במסגרת סעיף 14.2 לצורך הרכיב הראשוני של בדיקת האיכות.  ב. מדובר בשגיאה בהפניה. ההפניה הנכונה היא לסעיף 14.2. |
|  | 14.3.3 | מה הכוונה במשפט "וזאת אף אם לקוחות אלו לא פורטו בהצעת המציע"? | הכוונה היא שהרשות תהא רשאית לפנות גם לממליצים מטעם לקוחות של מציע, שידוע לרשות שעבדו עם המציע, על מנת לקבל המלצות, אף אם המציע לא פרט אותם בהצעתו. |
| **טופס ההצעה - נספח ב' למסמכי המכרז, על נספחיו** | | | |
|  | נספח 3 לטופס ההצעה, סעיף 2 | האם במסגרת ניסיון מנהל התיק ניתן לכלול עבודה כעיתונאי? | לא ניתן לכלול במסגרת הניסיון עבודה כעיתונאי, מאחר שעבודת העיתונאות איננה עונה על הדרישות הנקודות בסעיפי משנה 2.1 ו-2.2 לסעיף הנדון. |
|  | נספח 4 לטופס ההצעה - סעיף 5 | מה הכוונה ב"שירותים מסוג השירותים במושא המכרז"? | הכוונה היא לשירותים כהגדרתם בסעיף 4 למסמכי המכרז. |
|  | נספח 4 לטופס ההצעה - סעיפים 3 ו-5 | מה ההבדל בין סעיף 5 בנספח 4 לרשימת הלקוחות בסעיף 3 באותו הנספח? | סעיף 3 לנספח 4, המפנה לטבלה שבסעיף 7 לנספח 4 - תכליתו לפרט לקוחות לצורך בדיקת האיכות המפורטת בסעיף 14.2.2 למסמכי המכרז (ניסיון מנהל התיק המוצע מטעם המציע והתרשמות מעבודתו בניהול קמפיינים מתמשכים).  סעיף 5 לנספח 4, המפנה לטבלה שבסעיף 8 לנספח 4 - תכליתו לפרט לקוחות לצורך בדיקת האיכות המפורטת בסעיף 14.3 למסמכי המכרז (שביעות רצון של לקוחות קודמים).  אין מניעה שפרטי הלקוחות ברשימות השונות הנדרשות בהתאם לנספח 4 יחזרו על עצמם. |
|  | נספח 4 לטופס ההצעה - סעיפים 1, 3 ו-5 | האם ברשימת הלקוחות בסעיפים 1 ,3, 5 בנספח 4 הלקוחות יכולים לחזור על עצמם או האם נדרשים חמישה לקוחות שונים לכל סעיף? | הלקוחות יכולים לחזור על עצמם. |
|  | נספח 4 לטופס ההצעה - סעיפים 1, 3 ו-5 | האם ברשימת הלקוחות כפי שמופיעה בסעיף 1, 3, 5 בנספח 4 צריך לצרף תיק עיתונות מודפס לכל לקוח המעיד על כמות הפרסומים הנדרשת בשנה? | צירוף החומרים המודפסים, או לחילופין לינקים לעמודי אינטרנט, שאותם נדרש לצרף על גבי החסן נייד (Disk On key), נדרש לצרף רק ביחס לרשימות הלקוחות המפורטות בטבלאות שבסעיפים 6 (הטבלה שאליה מפנים סעיפים 1 ו-2) ו-7 (הטבלה שאליה מפנים סעיפים 3 ו-4) לנספח 4. זאת לצורך ביצוע בדיקות האיכות בסעיפים 14.2.1 ו-14.2.2 למסמכי המכרז.  לא נדרש צירוף חומרים מודפסים לרשימת הלקוחות המפורטת בטבלה שבסעיף 8, שאליה מפנה סעיף 5 לנספח. |
| **כללי** | | | |
|  |  | איפה ניתן לקבל / לרכוש את מסמכי המכרז המלאים לצורך הגשה (כולל נספחים ותצהירים)? | המסמכים להגשה במלואם נמצאים להורדה, ללא עלות, באתר האינטרנט של הרשות, בדף המכרזים.  הבהרה: נדרש להגיש רק את המסמכים שכותרתם "מכרז יחסי ציבור נספחים" (למילוי בכתב יד) ו"מכרז יחסי ציבור פירוט לקוחות להוכחת ניסיון ורשימת ממליצים" (קובץ word למילוי בהקלדה; לאחר ההקלדה יש להדפיסו ולצרפו למעטפת ההצעה), ואותם בלבד. |

1. **הבהרה: לינקים לפרסומים בעמודי אינטרנט, כחלופה לחומרים מודפסים, יש לצרף על גבי החסן נייד (Disk On key) שיצורף למעטפת ההצעה**.
2. בכל מקרה של סתירה בין האמור במסמך זה ובין האמור במסמכי המכרז, לרבות הסכם ההתקשרות, על נספחיהם, יגבר האמור במסמך זה.
3. מסמך זה מהווה חלק בלתי נפרד ממסמכי המכרז.

בברכה,

רשות החדשנות